来搭民国个辰光，莫佬佬名气蛮大的人物都特为来箇搭吃饭，蔡廷锴、蒋经国、李济深、陈叔通、梅兰芳、竺可桢、盖叫天、金庸、董建华统统来搭箇搭吃得交关落胃。国民党的蔡廷锴卯欢喜箇爿店面，就徕拉箇搭题了四个字儿“东南独创”直到箇卯还徠动，门楣高头的奎元馆三个大字呢，是沙孟海先生题写的。金庸先生么亦是三顾奎元馆，徕拉箇搭留落个佳话。